Document ID: /roh_data/filtered/fineweb-2-filterrobots_roh.jsonl.gz/4545

Da differenziar è la situaziun surtut en l'Engiadina. En la regiun da Samignun hai dà blera naiv ils davos dis, perquai è la situaziun precara, il privel è grond (stgalim 4). En l'Engiadin'Ota n'hai dentant betg dà blera naiv, il stgalim da privel è perquai pli bass (stgalim 3). Ma tuttina èsi era là dad esser fitg attent e mo ir sper las pistas, sch'ins ha blera experientscha.
Situaziun sa calma in zic cunter la fin da l'emna
Il venderdi e la sonda na quinta Frank Techel da l'Institut per perscrutaziun da naiv e lavinas a Tavau betg cun naiv nova. Quai vegnia a meglierar la situaziun da privel da lavinas, perquai che la naiv nova possia lura sa stabilisar.
RR novitads 07:00